Richard Winfred Anane

**Richard Winfred Anane** (ba naŋ dɔge Maakye 12, 1954) e la physician ane Ghana pɔleteesa koroo naŋ da e Minisa ko Soe ane Sobeɛrɛ, Minisa ko Laanfeeloŋ yɛlɛ, ane begemaale die mɛmba ko Nhyiaeso gbandige a yi 1997 te tɔ 2017.

## Nyɔvore Piiluu ane Ganzanne
Ba da dɔge la Anane 12 Maakye 1954 poɔ. O baa la Santasi naŋ be Ashanti Irigyiŋ poɔ. O nyɛ la o Haae Sakuuri Ganzanne Asanteman Senior High School poɔ. 1983 poɔ, Anane da nyɛ la MB CHB yi Kwame Nkrumah University of Science and Technology (KNUST) Kumasi poɔ.

## Dompole
Anane da la a dɔgeta ko Hebron Clinic, Bantama sɛre kyɛ wa leɛ begemaale die mɛmba 1997 poɔ.

## Politikal dompole
Anane e la mɛmba ko a wɔɔ paati. O da ŋmɛ la kyakya a 2012 Ghana gyɛneraa nuneɛ poɔ a wɔɔ paati yuori eŋɛ a di. O da nyɛ la 36,067 nuneɛre yi a 47, 535 nuuri zaa lantaa neɛ soŋ, naŋ manne ne 75.9% yi a nuuri zaa lantaa neɛ soŋ a 2012 nuneɛ eŋɛ, a wulo o yuori duobo o gbandige poɔ poɔ. Anane toŋ la cabinet-lɛvɛl vo-are yaga John Agyekum Kufuor wagere, ona da la Minisa ko Laanfeeloŋ ane Minisa ko So ane Sobeɛrɛ seŋ ana tutaa lɛ a yi 2001 te tɔ 2006. 

## Nuneɛ
Ba da ɛlɛte la Anane ka o e begemaale die mɛmba ko a Nhyiaeso gbandige naŋ be Ashanti Irigyiŋ poɔ, Ghana, a 2004 Ghana gyɛneraa nuneɛ poɔ. Ka o da di a wɔɔ paati yuori eŋɛ. O gbandige da paale la a begemaale die kogiri 36 na poɔ a kogiri 39 poɔ a wɔɔ paati naŋ da di ana nuneɛ na poɔ ko Ashanti Irigyiŋ. A wɔɔ paati da di la 128 begemaale die kogiri yageroŋ yi a kogiri 230 poɔ. Ba da ɛlɛte o la ne 36,307 nuneɛre yi a 46,626 nuuri zaa lantaa neɛ soŋ. A ŋaaŋ da manne ne la 77.9% yi a nuuri zaa lantaa neɛ soŋ. Ba da ɛlɛte o la kyɛ bare Eric Baah-Nuako naŋ e kataweɛ paati bie ane Kwame Appiah Boateng naŋ e Convention People's Party bie. A bama da nyɛ la 8,908 ane 1,411 nuneɛre seŋ anaŋ tutaa lɛ yi a nuuri zaa lantaa neɛ soŋ. A ŋaaŋ da manne ne 19.1% ane 3% seŋ anaŋ tutaa lɛ yi a nuuri zaa lantaa neɛ soŋ.

2008 poɔ, o da di la a gyɛneraa nuneɛ a wɔɔ paati yuori eŋɛ ko ana gbandige na ne o zu. O gbandige da paale la a begemaale die kogiri 34 na poɔ a wɔɔ paati naŋ da di yi a kogiri 39 poɔ ana nuneɛ na eŋɛ ko Ashanti Irigyiŋ. A wɔɔ paati da di la 109 begemaale die kogiri bayageroŋ yi a kogiri 230 poɔ. Ba da ɛlɛte o la ne 36,067 nuneɛre yi a 47,535 nuuri zaa lantaa neɛ soŋ. A ŋaaŋ da manne ne la 75.87% yi a nuuri zaa lantaa neɛ soŋ. Ba da ɛlɛte o la kyɛ bare Joseph Bernard Boadu naŋ e kataweɛ paati bie, Kwame Appiah Boateng naŋ e Nɔdaa paati bie, Kwaku Bonsu naŋ e Reformed Patriotic Democrats bie ane Kwame Owusu sommeŋɛ bie. A bama da nyɛ la 9,426, 1,055, 197 ane 790 nuneɛre seŋ anaŋ tutaa lɛ yi a nuuri zaa lantaa neɛ soŋ. A ama da manne ne la 19.83%, 2.22%, 0.41% ane 1.66% seŋ anaŋ tutaa lɛ yi a nuuri zaa lantaa neɛ.

2012 poɔ, o da la di la a gyɛneraa nuneɛ a wɔɔ paati yuori eŋɛ ko ana gbandige na ne o zu. Ba da ɛlɛte o la ne 45,389 nuneɛre yi a 56,558 nuuri zaa lantaa neɛ soŋ. A ŋaaŋ da manne ne la 76.21% yi a nuuri zaa lantaa neɛ soŋ. Ba da ɛlɛte o la kyɛ bare Nana Afua Anima naŋ e kataweɛ paati bie, Yaw Sekyere naŋ e Progressive People's Party bie, Emmanuel Dapaah naŋ e Nɔdaa paati bie ane Peter Boakye-Yiadom naŋ e National Democratic Party bie. A noba bama da nyɛ la 12,304, 666, 807 ane 392 nuneɛre seŋ anaŋ tutaa lɛ yi a nuuri zaa lantaa neɛ soŋ. A ama da manne ne la 20.66%, 1.12%, 1.35% ane 0.66% seŋ anaŋ tutaa lɛ yi a nuuri zaa lantaa neɛ soŋ.

## Meŋɛ Nyɔvore
Anane e la kiristabie, a gɛrɛ Roman Catholic. O be la kultaa die ane biiri banaare.

## Sommo Yizie